**Projektas „Vilko vaikai”**

Tikslas:

Stiprinti mokinių švietimą ir neformalųjį ugdymą socialinių, IT, menų ir humanitarinių mokslų kūrybingumo srityje, ypatingą dėmesį skiriant mokinių projektinei veiklai skatinti.

Uždaviniai:

1. Gargždų „Vaivorykštės“ gimnazijoje parengti ir įgyvendinti metodines ir organizacines sąlygas, užtikrinančias ne mažiau 3 teminių kilnojamų ilgalaikių stendų parengimą, į šią veiklą įtraukiant ne mažiau 30 mokinių ir 4 mokytojus,

2. Klaipėdos r. „Minijos“ progimnazijoje parengti ir įgyvendinti metodines ir organizacines sąlygas, užtikrinančias ne mažiau 2 teminių kilnojamų ilgalaikių stendų parengimą., į šią veiklą įtraukiant ne mažiau 20 mokinių ir 3 mokytojus.

Kodėl pasirinkta tokia tema?

Klapėdos r. miestelis Gargždai – pasienio miestas, tarp Mažosios Lietuvos, kuri priklausė Vokietijai 1939-1944/45 ir didžiosios Lietuvos, kuri 1944/45 buvo SSRS reokupuota. Labai svarbu žinoti istorinę praeitį, kuri beveik pusšimtį metų buvo neliesta. Pastaruoju metu jaunoji karta domisi Mažosios Lietuvos 1944/45m. sovietine okupacija, gyventojų pasitraukimo tragedija, sovietų vykdyta politika vietinių gyventojų atžvilgiu tame krašte. Spalio 16 d. Lietuvoje yra įteisinta kaip Mažosios Lietuvos gyventojų genocido diena. Iki pat šių dienų vis dar daugelis išgyvenusiųjų ieško savo šaknų. Šis klausimas yra labai mažai gvildenamas ugdymo procese. Vienas iš tokios istorijos aspektų yra „Vilko vaikų“ likimai pasibaigus II pasauliniam karui., todėl ne veltui A. Šlepiko knyga „Mano vardas – Marytė“ buvo išrinkta 2012 m. metų knyga Lietuvoje ir sulaukė didžiulio susidomėjimo UK bei Vokietijoje. Iki pat šiol tokio žanro kūriniai neprarado savo populiarumo tarp jaunų žmonių. Manome, kad kuo daugiau jaunų žmonių turi žinoti, kas įvyko tuo metu, kai buvo nužudyta apie 300 000 gyventojų. Reikia išnaudoti situaciją ir galimybes, kol dar yra gyvų liudininkų, kurie gali pasidalinti savo išgyvenimais, netektimis, nes atmintis gyva tol, kol liudija. Todėl ir buvo nutarta atverti šį skaudų istorijos puslapį.

Projekto įgyvendinamo veiklos:

– projektiniai, kūrybiniai darbai;

– kūrybinės dirbtuvės;

– komandinis darbas;

– ilgalaikės parodos kūrimas

Siekiami rezultatai

Projekto metu moksleiviai mokysis dirbti komandoje, kaip tikslingai susiplanuoti savo laiką, siekti užsibrėžtų tikslų ir įgyvendinti savo nuplanuotas veiklas.

Iš pasirinktų pateiktų užduočių mokiniai atliks kūrybinius darbus, padarys galutinius pristatymus, iš kurių bus parengta ilgalaikė ir ugdymo procese naudojama edukaciniams projektams kilnojamoji paroda.

Sėkmės kriterijai ir jų (į)vertinimo būdai

Tikime, kad projekte įgyta patirtis ne tik skatins mokinius domėtis krašto istorija, bet ir ugdys gebėjimus dirbti komandoje, gilins kritinio mąstymo, bendradarbiavimo ir komunikavimo komunikacijas, plėtos kūrybiškumą, viešo kalbėjimo gebėjimus.

Sėkmę užtikrins mokytojų pasirengimas ir bendradarbiavimas, optimalus darbų temų pasirinkimas ir dalyvių komandų suformavimas, dalyvavimas renginiuose, parengtų darbų pristatymas ir aptarimas, nuolatinės konsultacijos. Sėkmės įsivertinimo būdai – sėkmingai atlikti darbai: pats procesas ir pasiekti rezultatai.

Patirties sklaida / informacijos viešinimas

Įsipareigojame įgyta patirtimi pasidalinti su rajono mokyklomis, aktyvinant jas įsitraukti į įvairias projektines veiklas.

Sukurta ilgalaikė mokomoji teminė paroda.

Informacijos sklaida Gargždų ,,Vaivorykštės“ ir Gargždų „Minijos“ progimnazijos interneto svetainėse, Klaipėdos rajono laikraštyje ‚,Banga‘‘, internet portale „Mano Gargždai“.

Projekto koordinatorės – istorijos mokytojos Vida Mockuvienė ir Ingrida Jančauskienė